Zemitāni (stacija)

Zemitāni ir dzelzceļa stacija Rīgā, Grīziņkalna apkaimē, pie Teikas un Purvciema robežām. Zemitānu stacijā pietur dīzeļvilcieni, kas kursē līnijā Rīga—Lugaži maršrutos Rīga—Sigulda, Rīga—Cēsis, Rīga—Valmiera un Rīga—Valga, kā arī  elektrovilcieni  līnijā Zemitāni—Skulte. Kopš 2025. gada 10. februāra kursē starptautiskais vilciens Viļņa—Rīga—Valga un kopš 2026. gada 12. janvāra kursē Rīga—Tallina. Šajās līnijās kursē arī kravas vilcieni, bez tam intensīva kravas vilcienu kustība ir līnijā Zemitāni—Jāņavārti—Šķirotava, kura gan ir elektrificēta, taču pasažieru vilcieni tajā nekursē. Stacijā ir vairāki atzarojumi uz tuvējām rūpnīcām un noliktavām. Stacijā darbojas biļešu kase.

Zemitānu stacijas sliežu ceļus šķērso Jorģa Zemitāna tilts, kā arī atsevišķs gājēju tiltiņš.

 Vēsture 
Stacija atvērta 1889. gadā ar nosaukumu Aleksandra Vārti kā jaunuzbūvētā Rīgas—Pleskavas dzelzceļa galastacija, jo šajā vietā Pleskavas dzelzceļa līnija savienojās ar Mīlgrāvja dzelzceļu. 1902. gadā uzbūvēja savienojošo līniju Šķirotavas virzienā (toreiz Šķirotavas vēl nebija; līnija savienojās ar līniju Rīga—Daugavpils tās 4. verstī, starp tagadējiem Jāņavārtiem un Vagonu parku). Par Zemitāniem staciju pārdēvēja 1928. gadā par godu Ziemeļlatvijas brigādes komandierim Jorģim Zemitānam.

Latvijas okupācijas laikā no 1942. līdz 1945. gadam stacija saucās Rīga-Gaisa tilts (), pēc Otrā pasaules kara tā atguva Zemitānu nosaukumu, bet 1948. gadā par godu sarkanajam partizānam Otomāram Oškalnam to pārdēvēja par Oškalniem.
1995. gadā stacija atkal atguva Zemitānu nosaukumu.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 76. lpp. 

 Attēlu galerija 

 Atsauces 

 Ārējās saites 

 Zemitānu stacija portālā Cita Rīga
 Zemitānu stacija 1920. gados

Kategorija:Dzelzceļa satiksme Rīgā
Kategorija:Dzelzceļa stacijas Latvijā
Kategorija:Dzelzceļa līnijas Rīga—Lugaži stacijas un pieturas punkti
Kategorija:Dzelzceļa līnijas Zemitāni—Skulte stacijas un pieturas punkti
Kategorija:Purvciems